Diari Oficial de la Generalitat Valenciana


Sumari del DOGV 9247, del 31-12-2021 (2021/13521)

RESOLUCIÓ de 29 de desembre de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones amb diversitat funcional per a l'any 2022
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9247

Data del DOGV
:   31-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/13279


Data del document
:   29-12-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 29 de desembre de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones amb diversitat funcional per a l'any 2022  
  
 [2021/13262]  
Antecedents de fet  
  
I. Mitjançant la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives (publicada en el DOGV núm. 8703, de 23.12.2019) es van convocar els acords d'acció concertada en matèria de serveis socials en el sector d'atenció a persones amb diversitat funcional per a l'any 2020. En l'apartat quart d'aquesta resolució s'estableix que «per resolució de la persona titular de la conselleria competent en matèria de serveis socials es podrà procedir, per raó d'interés públic i amb anterioritat a la data de finalització, a l'ampliació del període de vigència de l'acord d'acció concertada mitjançant pròrroga, de mutu acord, dels serveis concertats per un màxim de dos anys».  
II. Per Resolució de 24 d'abril de 2020, de la Vicepresidència i Conselleria d'Igualtat i Polítiques Inclusives (publicada en el DOGV núm. 8802, de 30.04.2020) es va resoldre el procediment de selecció de sol·licituds d'entitats d'iniciativa social per a acollir-se al règim d'acord d'acció concertada en matèria de serveis socials en el sector d'atenció a persones amb diversitat funcional. En el punt resolutiu primer d'aquesta resolució s'estableix que «d'acord amb el que preveu la resolució de convocatòria, per resolució de la persona titular de la conselleria competent en matèria de serveis socials es podrà procedir, per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, a l'ampliació del període de vigència de l'acord d'acció concertada, mitjançant pròrroga anual, de mutu acord, dels serveis concertats per un màxim de dos anys, mitjançant una o successives pròrrogues anuals».  
  
En el DOGV núm. 8813, de 18.05.2020 es corregeixen errors de la Resolució de 24 d'abril de 2020, de la Vicepresidència i Conselleria d'Igualtat i Polítiques Inclusives (publicada en el DOGV núm. 8802, de 30.04.2020) per la qual es resol el procediment de selecció de sol·licituds d'entitats d'iniciativa social per a acollir-se al règim d'acord d'acció concertada en matèria de serveis socials en el sector d'atenció a persones amb diversitat funcional per al període 2020.  
  
III. Mitjançant la Resolució de 22 d'octubre de 2020, de la directora general de Gestió i Organització del Sistema, es resol iniciar d'ofici el procediment de pròrroga dels acords d'acció concertada en matèria de serveis socials en el sector d'atenció a persones amb diversitat funcional per al període 2021.  
IV. Per Resolució de 24 de novembre de 2020, de la Vicepresidència i consellera d'Igualtat i Polítiques Inclusives (DOGV 8970, 07.12.2020), es resol ampliar el règim d'acords d'acció concertada en matèria de serveis socials en el sector d'atenció a persones amb diversitat funcional per a l'any 2020.  
V. Per Resolució 16 de desembre de 2020, de la directora general de Gestió i Organització del Sistema, es resol iniciar d'ofici el procediment de pròrroga dels acords d'acció concertada en matèria de serveis socials en el sector d'atenció a persones amb diversitat funcional d'aquells centres nous o amb ampliació de places que van entrar en l'acció concertada al desembre d'enguany.  
VI. Per Resolució de 28 de desembre de 2020, de la Vicepresidència i Conselleria d'Igualtat i Polítiques Inclusives (publicada en el DOGV núm. 8986, de 30.12.2020), es prorroguen els acords d'acció concertada en matèria de serveis socials en el sector d'atenció a persones amb diversitat funcional per a l'any 2021.  
En el DOGV núm. 9025, de 22.02.2021, es corregeixen errors de la Resolució de 28 de desembre de 2020, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones amb diversitat funcional per a l'any 2021.  
VII. Mitjançant la Resolució de 28 de maig de 2021, de la Vicepresidència i Conselleria d'Igualtat i Polítiques Inclusives (publicada en el DOGV núm. 9097, d'1.06.2021), es van convocar els acords d'acció concertada en matèria de serveis socials en el sector d'atenció a persones amb diversitat funcional per a l'any 2021. En l'apartat quart d'aquesta resolució s'estableix que «es delega en la persona titular de la Direcció General de Gestió i Organització del Sistema la resolució del procediment d'acció concertada a què fa referència aquesta convocatòria, així com, per raó d'interés públic i amb anterioritat a la data de finalització, l'ampliació del període de vigència de l'acord d'acció concertada, mitjançant pròrroga, de mutu acord, dels serveis concertats.».  
  
VIII. Per Resolució de 23 de juliol de 2021, de la Vicepresidència i Conselleria d'Igualtat i Polítiques Inclusives (publicada en el DOGV núm. 9139, de 30.07.2021), es va resoldre el procediment de selecció de sol·licituds d'entitats d'iniciativa social per a acollir-se al règim d'acord d'acció concertada en matèria de serveis socials en el sector d'atenció a persones amb diversitat funcional. En el punt resolutiu primer d'aquesta resolució s'estableix que «d'acord amb el que es preveu en la resolució de convocatòria, per resolució de la persona titular de la conselleria competent en matèria de serveis socials es podrà procedir per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, a l'ampliació del període de vigència de l'acord d'acció concertada, mitjançant pròrroga anual, de mutu acord, dels serveis concertats per un màxim de dos anys, mitjançant una o successives pròrrogues anuals».  
  
IX. Per Resolució de 18 de novembre de 2021, de la directora general de Gestió i Organització del Sistema, s'acorda l'inici del procediment de pròrroga dels acords d'acció concertada en matèria de serveis socials en el sector d'atenció a persones amb diversitat funcional per al període 2022, amb totes les entitats i centres inclosos en la Resolució de 28 de desembre de 2020, de la Vicepresidència i Conselleria d'Igualtat i Polítiques Inclusives (publicada en el DOGV núm. 8986, de 30.12.2020) per la qual es prorroguen els acords d'acció concertada en matèria de serveis socials en el sector d'atenció a persones amb diversitat funcional per a l'any 2021 i en la Resolució de 23 de juliol de 2021, de la Vicepresidència i Conselleria d'Igualtat i Polítiques Inclusives (publicada en el DOGV núm. 9139, de 30.07.2021) per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional per al període 2021.  
  
Les entitats d'iniciativa social, les quals han subscrit i formalitzat concerts socials en aquest sector en l'exercici 2021, van ser notificades de l'inici d'ofici del procediment de pròrroga i es va concedir l'oportú tràmit d'audiència per un termini de deu dies hàbils.  
Les entitats d'iniciativa social han mostrat la seua conformitat a la proposta de pròrroga del concert social per sis mesos i s'ha acreditat per informe de les direccions territorials de la Conselleria d'Igualtat i Polítiques Inclusives que compleixen els requisits per a la pròrroga.  
  
  
Fonaments de dret  
  
I. La Vicepresidència i Conselleria d'Igualtat i Polítiques Inclusives és el màxim òrgan encarregat de la direcció i execució de la política del Consell en matèria de polítiques de prestació social, serveis socials i persones amb diversitat funcional, entre altres sectors de l'acció social, de conformitat amb el que estableix l'article 1 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives. (DOGV 8959, 24.11.2020).  
II. D'acord amb les competències que l'article 40 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019) atribueix a la Direcció General de Gestió i Organització del Sistema en matèria de la implementació de l'acció concertada.  
III. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula la pròrroga dels concerts en el títol VII (articles 34 a 36) i estableix la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
  
IV. De conformitat amb el que estableix l'article 35 del Decret 181/2017, de 17 de novembre, del Consell, constitueixen requisits i circumstàncies habilitants de la pròrroga: que el servei es realitza de conformitat, que l'entitat concertada continua complint els requisits necessaris per a l'acció concertada i que existeix consignació pressupostària adequada i suficient per a això.  
V. La pròrroga de places i serveis concertats per a l'any 2021 es realitza mantenint els mòduls econòmics, l'import de places concertades, l'import per transport en el cas de centres ocupacionals i l'import total concertat amb cada entitat i centre, aprovades per la Resolució de 24 d'abril de 2020, de la Vicepresidència i Conselleria d'Igualtat i Polítiques Inclusives, que va ser objecte de publicació en el DOGV com a acord d'acció concertada per a l'any 2020, amb l'actualització realitzada per tractar-se d'un any no de traspàs i la Resolució de 24 de novembre de 2020, DOGV núm. 8970, de 07.12.2020.  
Cal indicar que les places de centres i serveis corresponents a ampliació de places i serveis de nova creació, que van ser objecte de concessió per la Resolució de 24 de novembre de 2020, de la Vicepresidència i Conselleria d'Igualtat i Polítiques Inclusives, per la qual es resol ampliar el règim d'acords d'acció concertada en matèria de serveis socials en el sector d'atenció a persones amb diversitat funcional per a l'any 2020 (publicada en el DOGV núm. 8970, de 07.12.2020), han sigut objecte, si escau, d'actualització del mòdul econòmic, d'acord amb el que es disposa en l'article 20.5, paràgraf segon, de l'annex I, de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per al període de 2020, el qual estableix «El finançament de les places objecte de concert corresponents a ampliació de places i recursos socials de nova creació no concertats en l'exercici anterior s'efectuarà sempre de conformitat amb el mòdul A establit per a la tipologia del recurs», i afig en el segon incís que «Cada anualitat, el mòdul corresponent a aquestes places s'actualitzarà d'acord amb el grau de discapacitat de les persones usuàries que hagen ocupat aquestes en l'exercici anterior.  
  
VI. L'article 33 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social (DOGV 8197, 23.12.2017) assenyala que «la conselleria competent podrà revisar les condicions tècniques i els mòduls econòmics a conseqüència de canvis normatius».  
L'acord de la comissió paritària d'interpretació i aplicació del conveni col·lectiu recollit en la Resolució de data 27 de setembre de 2021, de la Subdirecció General de Relacions Laborals, per la qual es disposa el registre i publicació de l'acord de la comissió paritària del VII Conveni col·lectiu laboral autonòmic de centres i serveis d'atenció a persones amb discapacitat de la Comunitat Valenciana (DOGV 9196, 18.10.2021) estableix una revisió de les taules salarials vigents. A més s'indica expressament que «(?) aquestes taules tindran els efectes retroactius de l'1 de juliol de 2021».  
L'article 31 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, en l'apartat tercer, estableix que el centre directiu competent podrà iniciar d'ofici el procediment de modificació del concert.  
  
Per aquest motiu, la Direcció General de Gestió i Organització del Sistema inicia d'ofici el procediment de modificació de la quantia dels mòduls econòmics de la pròrroga dels acords d'acció concertada en matèria de serveis socials en el sector de diversitat funcional amb totes les entitats i centres als quals fa referència la Resolució de 28 de desembre de 2020 (DOGV 8986, 30.12.2020), així com dels acords d'acció concertada en matèria de serveis socials en el sector de diversitat funcional, amb totes les entitats i centres inclosos en la Resolució de 23 de juliol de 2021 (DOGV 9139, 30.07.2021).  
  
I per tot això, d'acord amb el que es disposa en el procediment de pròrroga de concerts socials, que està regulat en els articles 34 a 36 del Decret 181/2017, de 17 de novembre, del Consell, s'eleva a la consellera d'Igualtat i Polítiques Inclusives la següent resolució,  
  
Primer  
Aprovar la pròrroga per a l'any 2022 de l'acord d'acció concertada i el concert de serveis i places de centres d'atenció social a persones amb diversitat funcional, que han sigut concedides i formalitzades en document de concert social amb les entitats i centres als quals fa referència la Resolució de 28 de desembre de 2020 (DOGV 8986, 30.12.2020) i que s'indiquen en l'annex I.  
  
Segon  
Aprovar la pròrroga per a l'any 2022 de l'acord d'acció concertada i el concert de serveis i places de centres d'atenció social a persones amb diversitat funcional, que han sigut concedides i formalitzades en document de concert social amb totes les entitats i centres inclosos en la Resolució de 23 de juliol de 2021 (DOGV 9139, 30.07.2021) i que s'indiquen en l'annex II.  
  
Tercer  
Aprovar el manteniment del nombre de places i serveis concertats en l'exercici 2021, per a l'any 2022, de conformitat amb els mòduls econòmics que consten en l'annex d'aquesta resolució, amb la identificació de l'entitat titular, CIF, tipologia de centre, nombre de places concertades i import dels primers sis mesos del 2022.  
L'aprovació de la pròrroga de concerts socials per a l'any 2022, per import total de 51.770.006,99 - s'efectua amb efectes de l'1 de gener al 30 de juny de 2022, amb càrrec al crèdit consignat en el programa pressupostari 311.20, «Gestió i organització del sistema», capítol IV, línia S6738000, previst en el projecte de Llei de pressupost de la Generalitat per a l'exercici 2022, i queden condicionats la despesa i l'import dels concerts socials a l'aprovació i l'existència de crèdit adequat i suficient en el pressupost.  
  
Quart  
La formalització de la pròrroga acordada es realitzarà dins del termini de 30 dies comptador des de l'endemà de la publicació d'aquesta resolució en el DOGV, mitjançant una addenda al document de formalització de concert social subscrit l'any 2019 i 2021.  
  
València, 29 de desembre de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque, p. d. (art. 17.2.e del Decret 170/2020, de 30 d'octubre, del Consell), la directora general de Gestió i Organització del Sistema: Patricia Ramón Galindo.